5. marts 2015

Ref.: 08-000307-47

|  |  |  |
| --- | --- | --- |
|  |  |  |

**Bilag 6 – Opsigelse og ophævelse**

*Produktion og distribution af folketings-tv på det digitale, jordbaserede tv-net  
(via DIGI-TVs multipleks)*

Specificifikation af leverandørens forpligtelser ved kontraktens ophør:

1. Såfremt Folketinget er berettiget til at overtage ejerskabet af infrastrukturen samt andet teknisk udstyr (jf. kontrakten) sørger leverandøren for, at Folketinget modtager dokumentation vedrørende ejerforholdet af udstyret og programmel.
2. Leverandøren afleverer nøgler og adgangskort, som er blevet udleveret af Folketinget, til Folketingets administration.
3. Leverandøren er forpligtet til, på Folketingets anmodning, at assistere Folketinget ved frembringelsen af de for udbuddet nødvendige tekniske oplysninger om systemerne, der bruges i forbindelse med produktion og transmission af tv fra Folketinget.
4. Leverandøren skal levere udviklingsplaner, standarder, procedurer og dokumentation vedr. tv-produktion og transmission i Folketinget. Herunder korrekt og opdateret driftsinstruks/-dokumentation
5. Leverandøren skal i forbindelse med processen ved ophør af kontrakten sørge for, at denne proces forløber uden komplikationer for de forhold, som leverandøren hæfter for. I den forbindelse skal leverandøren uden ugrundet ophold følge den handlingsplan for ydelsens videreførelse.
6. Folketinget er ved kontraktens ophør, uanset årsag, berettiget til frit at udnytte de af leverandøren udførte ydelser, herunder dokumentations- og udviklingsarbejde, herunder stille det til rådighed for en alternativ leverandør med henblik på dennes anvendelse heraf.